# ฮาวทูทิ้ง ทิ้งอย่างไรไม่ให้เหลือเธอ
ฮาวทูทิ้ง ทิ้งอย่างไร..ไม่ให้เหลือเธอ  เป็นภาพยนตร์ไทยแนวโรแมนติก-ดราม่า ที่ออกฉายในปี พ.ศ. 2562 เขียนบท อำนวยการสร้าง และกำกับโดยนวพล ธำรงรัตนฤทธิ์ นำแสดงโดยชุติมณฑน์ จึงเจริญสุขยิ่ง,  ซันนี่ สุวรรณเมธานนท์, ษริกา สารทศิลป์ศุภา, อาภาศิริ จันทรัศมี, ถิรวัฒน์ โงสว่าง และพัดชา กิจชัยเจริญ ผลิตโดยเวรี่ แซด พิคเจอร์ส และแฮปปี้ เอนดิ้ง ฟิล์ม จัดจำหน่ายโดยจีดีเอช ห้าห้าเก้า มีเพลงประกอบภาพยนตร์คือ "ทิ้งแต่เก็บ" ร้องโดยเดอะทอยส์ ภาพยนตร์เล่าเรื่องราวเกี่ยวกับ จีน (ชุติมณฑน์ จึงเจริญสุขยิ่ง) ที่ต้องการเคลียร์บ้านเพื่อรีโนเวต  แต่ก็มาเจอบางอย่างที่เป็นของเอ็ม แฟนเก่าของเธอ (ซันนี่ สุวรรณเมธานนท์) โดยทำรายได้ 57 ล้านบาท

นักแสดง
 ซันนี่ สุวรรณเมธานนท์ รับบท เอ็ม
 ชุติมณฑน์ จึงเจริญสุขยิ่ง รับบท จีน
 อาภาศิริ นิติพน รับบท แม่ของจีนและเจย์
 ษริกา สารทศิลป์ศุภา รับบท มี่
 ถิรวัฒน์ โงสว่าง รับบท เจย์
 พัดชา กิจชัยเจริญ รับบท พิงค์

งานสร้าง
นวพล ธำรงรัตนฤทธิ์ ผู้เขียนบทซึ่งชอบจัดบ้านในช่วงวันปีใหม่ และได้เริ่มทำสตอรีบอร์ดในช่วงนี้ด้วย จุดเริ่มต้นของบทมาจากตอนเก็บของทำให้นึกถึงเหตุการณ์เกี่ยวกับของนั้นหรือคนที่เกี่ยวข้องกับของนั้น จากจุดนี้คิดว่ามีความน่าสนใจพอที่จะทำหนังได้ ในตอนเขียนบทไม่ได้นึกถึงใครมาแสดง นักแสดงนำทั้ง 2 คน ก็ผ่านการทดสอบบทตามปกติ โดยพิจารณาจากคนที่ดูใกล้เคียงกับบท สำหรับบทของซันนี่ ที่รับบทเป็นแฟนเก่า เป็นตัวละครที่มีความคลุมเครือประมาณหนึ่ง นวพลเห็นว่าซันนี่ดูเหมาะสมกับบทนี้ และคิดว่าชีวิตจริงเขาเป็นแบบนั้นเหมือนกัน ส่วนบทของชุติมณฑน์ เป็นบทผู้หญิงที่แข็ง และเคยเห็นชุติมณฑน์แสดงใน ฉลาดเกมส์โกง  คิดว่าเหมาะสมกับบุคลิกนี้

การถ่ายทำ ใช้อัตราส่วนภาพ 3:2 ทำให้เห็นขอบดำซ้ายขวาตลอดทั้งเรื่อง เหตุผลคือต้องการให้หนังโฟกัสที่คนและหน้าคนเป็นส่วนใหญ่

การตอบรับ
คำวิจารณ์
อะเดย์ พูดถึงหนังเรื่องนี้ว่า "นวพลก็ยังคงประทับลายเซ็นของตัวเองไว้อย่างชัดเจน ทั้งจังหวะการแช่ภาพเพื่อดึงอารมณ์ การตัดต่อสุดกวน บทสนทนาที่เหมือนเราได้แอบฟังตัวละครคุยกัน และการลงไปสำรวจความสัมพันธ์ที่ครั้งนี้ร้าวลึกยิ่งกว่าเรื่องก่อนหน้า" เดลินิวส์  อธิบายหนังว่า "หนังที่เล่นกับความรู้สึกแบบสุดโต่ง ไม่ว่าจะเป็นดนตรีประกอบสันสันโทนสีหม่นหมอง สิ่งของแต่ละชิ้นสะท้อนภาพในอดีตออกมา"

ด้านการแสดง มติชน วิจารณ์นักแสดงนำทั้งสองว่า "ชุติมณฑน์ ที่นำเสนอตัวจีนออกมาได้อย่างพอดี ไม่มาก ไม่น้อย ซึ่งความเป็นตรงกลางนี่หละที่หายากที่สุด แต่ต้องชื่นชมที่เธอหาจนเจอ เธอรับบทได้หนักหน่วง นับว่าแบกไว้ทั้งเรื่องก็ได้...ส่วน ซันนี่ เรียกได้ว่าน้อยแต่มากของจริง อาจไม่มีบทเยอะ การแสดงของเขานำเราไปสู่อารมณ์เดียวกับตัวละครได้ไม่ยาก"
รางวัล
+ รางวัล ผู้มอบรางวัล สาขารางวัล ผลคมชัดลึก อวอร์ด ครั้งที่ 16 ภาพยนตร์ยอดเยี่ยม (จีดีเอช, เวรี่ แซด พิคเจอร์ส, แฮปปี้ เอนดิ้ง ฟิล์ม)  ผู้กำกับการแสดงยอดเยี่ยม (นวพล ธำรงรัตนฤทธิ์)  นักแสดงนำหญิงยอดเยี่ยม (ชุติมณฑน์ จึงเจริญสุขยิ่ง)  นักแสดงสมทบชายยอดเยี่ยม (ซันนี่ สุวรรณเมธานนท์) นักแสดงสมทบหญิงยอดเยี่ยม (ษริกา สารทศิลป์ศุภา)  นักแสดงสมทบหญิงยอดเยี่ยม (อาภาศิริ จันทรัศมี)  บทภาพยนตร์ยอดเยี่ยม (นวพล ธำรงรัตนฤทธิ์)  รางวัลภาพยนตร์ไทย ชมรมวิจารณ์บันเทิง ครั้งที่ 28 ภาพยนตร์ยอดเยี่ยม (จีดีเอช, เวรี่ แซด พิคเจอร์ส, แฮปปี้ เอนดิ้ง ฟิล์ม) ผู้กำกับภาพยนตร์ยอดเยี่ยม (นวพล ธำรงรัตนฤทธิ์)นักแสดงนำหญิงยอดเยี่ยม (ชุติมณฑน์ จึงเจริญสุขยิ่ง)นักแสดงสมทบชายยอดเยี่ยม (ซันนี่ สุวรรณเมธานนท์) นักแสดงสมทบหญิงยอดเยี่ยม (ษริกา สารทศิลป์ศุภา)บทภาพยนตร์ยอดเยี่ยม (นวพล ธำรงรัตนฤทธิ์) กำกับภาพยอดเยี่ยม (นิรมล รอสส์) ลำดับภาพยอดเยี่ยม (ชลสิทธิ์ อุปนิกขิต) ออกแบบงานสร้างยอดเยี่ยม (พัชรนันต์ ตาลานนท์) ดนตรีประกอบยอดเยี่ยม (ใจเทพ ร่าเริงใจ) เพลงจากภาพยนตร์ยอดเยี่ยม ("ทิ้งแต่เก็บ" ประพันธ์โดย ธันวา บุญสูงเนิน)รางวัลสตาร์พิคส์ ครั้งที่ 17ภาพยนตร์ยอดเยี่ยม (จีดีเอช, เวรี่ แซด พิคเจอร์ส, แฮปปี้ เอนดิ้ง ฟิล์ม) ผู้กำกับภาพยนตร์ยอดเยี่ยม (นวพล ธำรงรัตนฤทธิ์) นักแสดงนำหญิงยอดเยี่ยม (ชุติมณฑน์ จึงเจริญสุขยิ่ง) นักแสดงสมทบชายยอดเยี่ยม (ซันนี่ สุวรรณเมธานนท์) นักแสดงสมทบหญิงยอดเยี่ยม (ษริกา สารทศิลป์ศุภา) นักแสดงสมทบหญิงยอดเยี่ยม (อาภาศิริ จันทรัศมี) บทภาพยนตร์ยอดเยี่ยม (นวพล ธำรงรัตนฤทธิ์) กำกับภาพยอดเยี่ยม (นิรมล รอสส์) ลำดับภาพยอดเยี่ยม (ชลสิทธิ์ อุปนิกขิต) ออกแบบงานสร้างยอดเยี่ยม (พัชรนันต์ ตาลานนท์) ดนตรีประกอบยอดเยี่ยม (ใจเทพ ร่าเริงใจ) รางวัลสมาคมผู้กำกับภาพยนตร์ไทย ครั้งที่ 10https://www.facebook.com/thaifilmdirectorpage/?epa=SEARCH_BOXภาพยนตร์ยอดเยี่ยม (จีดีเอช, เวรี่ แซด พิคเจอร์ส, แฮปปี้ เอนดิ้ง ฟิล์ม) ผู้กำกับภาพยนตร์ยอดเยี่ยม (นวพล ธำรงรัตนฤทธิ์) นักแสดงนำหญิงยอดเยี่ยม (ชุติมณฑน์ จึงเจริญสุขยิ่ง) นักแสดงสมทบชายยอดเยี่ยม (ซันนี่ สุวรรณเมธานนท์) นักแสดงสมทบหญิงยอดเยี่ยม (ษริกา สารทศิลป์ศุภา) นักแสดงสมทบหญิงยอดเยี่ยม (อาภาศิริ จันทรัศมี) บทภาพยนตร์ยอดเยี่ยม (นวพล ธำรงรัตนฤทธิ์) กำกับภาพยอดเยี่ยม (นิรมล รอสส์) ลำดับภาพยอดเยี่ยม (ชลสิทธิ์ อุปนิกขิต) ดนตรีประกอบยอดเยี่ยม (ใจเทพ ร่าเริงใจ) Osaka Asian Film Festival 2020 (15th) Grand PrixBeijing International Film Festival￼Best Film14th Asian Film AwardsBest ActressBest CostumeDesign